CELEX: 32017D2220
Language: hu
Date: 2017-11-30 00:00:00
Title: A Bizottság (EU, Euratom) 2017/2220 végrehajtási határozata (2017. november 30.) a héasajátforrás-alap kiszámítása céljából bizonyos közelítő becslések alkalmazásának Olaszország számára való engedélyezéséről szóló 90/181/Euratom, EGK határozat módosításáról (az értesítés a C(2017) 7854. számú dokumentummal történt)

2.12.2017   
            
            
               HU
            
            
               Az Európai Unió Hivatalos Lapja
            
            
               L 318/29
            
         A BIZOTTSÁG (EU, Euratom) 2017/2220 VÉGREHAJTÁSI HATÁROZATA
   (2017. november 30.)
   a héasajátforrás-alap kiszámítása céljából bizonyos közelítő becslések alkalmazásának Olaszország számára való engedélyezéséről szóló 90/181/Euratom, EGK határozat módosításáról
   
      
         (az értesítés a C(2017) 7854. számú dokumentummal történt)
      
   
   (Csak az olasz nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendelete (1), és különösen annak 6. cikke (3) bekezdésének második franciabekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 370. cikke értelmében Olaszország az 1978. január 1-jén általa alkalmazott feltételek mellett továbbra is adóztathatja az irányelv X. mellékletének A. részében említett ügyleteket. Az említett cikkel összhangban ezeket az ügyleteket figyelembe kell venni a héasajátforrás-alap meghatározásához.
            
         
               (2)
            
            
               A 90/181/Euratom, EGK bizottsági határozat (3) értelmében Olaszország a 2006/112/EK irányelv X. melléklete A. részének 3. pontjában említett ügyletek tekintetében az épületek és építési telkek vonatkozásában közelítő becsléseket alkalmazhat.
            
         
               (3)
            
            
               2017. április 4-i levelében Olaszország a 2006/112/EK irányelv X. melléklete A. részének 3. pontjában említett ügyletek tekintetében a visszavonását kérte a héasajátforrás-alap kiszámítására vonatkozó engedélynek, mivel az nemzeti jogszabályai változása miatt okafogyottá vált. E jogszabályi változást követően Olaszország az említett ügyleteket már nem adóztatja. Ennek megfelelően a továbbiakban nem megengedett a héaalapú saját források tekintetében negatív kompenzáció alkalmazása. Ezért az engedélyt indokolt visszavonni.
            
         
               (4)
            
            
               A 90/181/Euratom, EGK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 90/181/Euratom, EGK határozat 1. cikkének (1) bekezdésében az 1. pontot el kell hagyni.
   2. cikk
   Ennek a határozatnak az Olasz Köztársaság a címzettje.
   
      Kelt Brüsszelben, 2017. november 30-án.
      
         
            a Bizottság részéről
         
         Günther OETTINGER
         
            a Bizottság tagja
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
   
      (3)  A Bizottság 90/181/Euratom, EGK határozata (1990. március 23.) Olaszországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról (HL L 99., 1990.4.19., 32. o.).